पाएं अपने शहर की ताज़ा ख़बरें और फ्री ई-पेपरडाउनलोड करें
आरबीएम हाॅस्पीटल में 72 लाख 80 हजार रुपए की लागत से एक और ऑक्सीजन जनरेशन प्लांट लगेगा, जिससे प्रतिदिन 58 गैस सिलेण्डर मिलने प्रारंभ हो जाएंगे। चिकित्सा एवं स्वास्थ्य राज्यमंत्री डाॅ. सुभाष गर्ग ने बताया कि आरबीएम हॉस्पीटल में भर्ती रोगियों को ऑक्सीजन मिलती रहे इसके लिए प्रयास जारी है। चिकित्सालय में ही ऑक्सीजन उत्पादन के लिए एक और ऑक्सीजन प्लांट लगवा रहे हैं, जो दो माहों में उत्पादन शुरू कर देगा।
इसको खरीदने पर 72 लाख 80 हजार रुपए खर्च होंगे। इसके बाद तीसरा ऑक्सीजन जनरेशन प्लांट भी लगाने की संभावना तलाशने को कहा है। इससे 200 सिलेण्डर प्रतिदिन ऑक्सीजन गैस का जनरेशन होगा।
डॉ. गर्ग ने सांसद को लिखा पत्र, दो करोड़ रुपए मांगे
इधर, चिकित्सा राज्यमंत्री डाॅ. सुभाष गर्ग ने आरबीएम में सुविधाएं जुटाने के लिए सांसद रंजीता कोली को पत्र लिख कर सांसद निधि से 2 करोड़ रुपये मंजूर करने का आग्रह किया है। सांसद रंजीता काेली ने कहा कि वे शनिवार काे ही आरबीएम हाेकर आईं थी और पीएमओ से डिमांड पूछी थी।
उन्होंने सब कुछ बेहतर बताया तथा किसी प्रकार की डिमांड नहीं बताई। फिर भी पिछले बजट में से कितनी राशि बकाया है जानकारी कर जरुरत के मुताबिक राशि दी जाएगी। पिछले साल जिले के लिए 20 लाख रुपए दिए थे। डॉ. सुभाष गर्ग कोविड काल में आरबीएम में सुविधाओं को बढ़ाने के लिए 5 करोड़ रुपए दे चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn